Document ID: 32004R1216

KOMMISSIONENS FORORDNING (EF) Nr. 1216/2004
af 30. juni 2004
om fastsættelse for produktionsåret 2004/05 af de afledte interventionspriser for hvidt sukker
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker (1), særlig artikel 2, stk. 4, og
ud fra følgende betragtninger:
(1)
Ved artikel 2, stk. 1, litra a), i forordning (EF) nr. 1260/2001 er der for produktionsårene fra 2001/02 til 2005/06 fastsat en interventionspris for hvidt sukker på 631,90 EUR/t for områder i EU, hvor der ikke er produktionsunderskud.
(2)
Ifølge artikel 2, stk. 1, litra b), i nævnte forordning skal der hvert år fastsættes en afledt interventionspris for hvidt sukker for hvert område, der har produktionsunderskud. Ved denne fastsættelse bør der tages hensyn til de regionale prisforskelle for sukker, som kan forventes ved normal høst og fri omsætning af sukker, når markedsprisdannelsen finder sted under naturlige betingelser, og til de erfaringsmæssige omkostninger ved transport af sukker fra områder med overskud til områder med underskud.
(3)
For at afgøre, om der er produktionsunderskud i en regior, bør der udarbejdes prognoser ud fra de oplysninger, der indberettes af medlemsstaterne og vedrører både det igangværende produktionsår, hvad angår udviklingen i forbruget, og udsigterne for det kommende produktionsår for så vidt angår udviklingen i den tilgængelige produktion. Det bør derfor kun antages, at en region har underskud, hvis det af disse prognoser med sikkerhed fremgår, at dette er tilfældet.
(4)
Det må på det grundlag forventes, at produktionsområderne i Grækenland, Spanien, Irland, Det Forenede Kongerige, Italien, Portugal og Finland ikke vil kunne dække efterspørgslen.
(5)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
For underskudsområderne i EU fastsættes den afledte interventionspris for hvidt sukker for produktionsåret 2004/05 således:
a)
655,30 EUR/t for alle områder i Grækenland
b)
648,80 EUR/t for alle områder i Spanien
c)
646,50 EUR/t for alle områder i Irland og Det Forenede Kongerige
d)
655,30 EUR/t for alle områder i Italien
e)
646,50 EUR/t for alle områder i Portugal
f)
646,50 EUR/t for alle områder i Finland.
Artikel 2
Denne forordning træder i kraft den 1. juli 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2004.

Labels: 2
17
6